আওয়ামী রাজনীতির মূল রোগটি হলো, তারা বিদেশী প্রভুনির্ভর। দেশের রাজনীতিতে বিদেশী প্রভুদের ডেকে আনাই তাদের স্বভাব। একাত্তরে বাংলাদেশের রাজনীতি তাই আর বাংলাদেশে থাকেনি, সেটি চলে গেছে দিল্লিতে। তেমনি এবারও সে একই খেলাই শুরু হয়েছে। তাদের রাজনীতি তাই শুধু যে গণতন্ত্র বিপন্ন হয় তা নয়, দেশের স্বাধীনতাও বিপন্ন হয়। মুজিব আমলে তো সেটিই হয়েছিল। বাংলাদেশে দেশপ্রেমিক জনগণের ঘাড়ে এ মুহূর্তে তাই বিশাল দায়ভার। সেটি শুধু জনগণের মৌলিক অধিকার রক্ষা নয়, দেশের স্বাধীনতা রক্ষাও। যে গণজাগরণ আজ শুরু হয়েছে, এখন সবার দায়িত্ব হলো সেটিকে চূড়ান্ত বিজয় অবধি অব্যাহত রাখা। লড়াইয়ের এখনই সময়। স্বাধীনতার শত্রু নির্মূলের এখনই মোক্ষম সুযোগ। তবে এ লড়াই শুধু হাসিনার অপসারণ নিয়ে নয়, বরং বিদেশের সেবাদাসদের শিকড় নির্মূল। নইলে তারা বার বার ফিরে আসবে এবং বিপদ বাড়াবে। এ কাজ শুধু বিএনপি, জামায়াত-শিবির বা হেফাজতে ইসলামের কর্মীদের নয়, প্রতিটি দেশপ্রেমিক নাগরিকের। এটি শুধু রাজনীতির সংগ্রাম নয়, বরং পবিত্র জিহাদ। জোটবদ্ধ শত্রু শক্তির বিরুদ্ধে এ জিহাদে একতার গুরুত্ব সর্বাধিক। সতর্ক থাকতে হবে, ঘাটে এসে লড়াইয়ের এ তরী যেন ডুবে না যায়। সেটি হলে শত্রু শিবিরে প্রচণ্ড উৎসব শুরু হবে এবং ভয়াবহ বিপদ নেমে আসবে বাংলাদেশের বুকে। এতে বহুকালের জন্য বিপন্ন হবে ইসলাম, স্বাধীনতা ও মানবাধিকার।